ai4bharat/Pralekha huggingface dataset:
ఆయుష్
సుశ్రుత జయంతి సందర్భంగా మూడు రోజుల సెమినార్ను నిర్వహించిన ఆల్-ఇండియా ఇన్స్టిట్యూట్ ఆఫ్ ఆయుర్వేద
పలు ప్రత్యక్ష శస్త్రచికిత్సలు నిర్వహిస్తున్నఏఐఐఏలోని శల్య తంత్ర విభాగం
ఆల్-ఇండియా ఇన్స్టిట్యూట్ ఆఫ్ ఆయుర్వేద  సుశ్రుత జయంతి-2023 సందర్భంగా 13-15 జూలై 2023 జులై 13 నుండి 15 వరకు మూడు రోజుల సెమినార్ను నిర్వహిస్తోంది. శస్త్రచికిత్స పితామహుడిగా ప్రసిద్ధి కెక్కిన సుశ్రుతుని స్మరించుకుంటూ సుశ్రుత జయంతిని ప్రతి సంవత్సరం జూలై 15న జరుపుకుంటారు. ఈ విశేషమైన వ్యక్తిని, శస్త్రచికిత్స రంగంలో ఆయన చేసిన అమూల్యమైన సేవలను స్మరించుకోవడానికి, ఏఐఐఏ శల్యతంత్ర విభాగం "శల్యకాన్" అనే ప్రతిష్టాత్మక కార్యక్రమాన్ని నిర్వహిస్తోంది.
సెమినార్ సందర్భంగా జూలై 13, 14 తేదీల్లో లైవ్ సర్జికల్ ప్రదర్శన జరిగింది. సెషన్ మొదటి రోజు, లాపరోస్కోపిక్ సర్జరీ, జనరల్ సర్జికల్ విధానాలతో సహా తొమ్మిది ప్రత్యక్ష శస్త్రచికిత్స ప్రదర్శనలు జరిగాయి. ఇది ప్రత్యక్ష శస్త్రచికిత్స ప్రదర్శనలను చూసేందుకు, నేర్చుకునేందుకు పాల్గొనేవారిని అనుమతించింది. అదనంగా, ఒక సైంటిఫిక్ సెషన్ పరిశోధకులు, నిపుణుల కోసం వారి పరిజ్ఞానాన్ని, అంతర్దృష్టులను పంచుకోవడానికి ఒక వేదికను అందించింది, దాని తర్వాత సాంస్కృతిక కార్యక్రమం జరిగింది. సెషన్ రెండవ రోజు 13 ప్రత్యక్ష శస్త్రచికిత్సలు జరిగాయి.
ఏఏఐఎం తో కలిసి నిర్వహించిన శల్య తంత్రం, సంగ్యాహరణ్ పై జాతీయ సెమినార్ జూలై 13న ప్రారంభమైంది. జూలై 15 వరకు కొనసాగుతుంది. ఈ సెమినార్ సుశ్రుత జ్ఞానం, అభ్యాసాలను ప్రోత్సహించడం లక్ష్యంగా పెట్టుకుంది. ఈ కార్యక్రమంలో దేశవ్యాప్తంగ వచ్చిన 180 మంది పాల్గొన్నారు.
ఎన్సిఐఎస్ఎం ఛైర్పర్సన్ డా. దేవపూజారి జయంత్ ప్రారంభోత్సవ కార్యక్రమానికి ముఖ్య అతిథిగా హాజరయ్యారు. అధ్యక్షుడు, రాష్ట్రీయ శిక్షణ మండల్, పూణె డా. దిలీప్ పురాణిక్, వైస్ ఛాన్సలర్, గుజరాత్ ఆయుర్వేద విశ్వవిద్యాలయం, జామ్నగర్, డాక్టర్ ముకుల్ పటేల్ ఈ కార్యక్రమానికి గౌరవ అతిథిగా హాజరయ్యారు. ప్రొఫెసర్. తనూజా నేసరి , ప్రొఫెసర్ డాక్టర్ యోగేష్ బద్వే, శల్యతంత్ర ప్రముఖులందరికీ స్వాగతం పలికారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.10 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.54 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,10,39,925
|
|
అందుబాటులోని నిల్వలు
|
|
3,54,11,820
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.10 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.54 కోట్లకు పైగా  డోసులు అందుబాటులో ఉన్నాయి.
రక్షణ మంత్రిత్వ శాఖ
88వ వైమానిక దళ దినోత్సవం: వైమానిక ప్రదర్శన
ఈనెల 8వ తేదీన, 88వ ఆవిర్భావ దినోత్సవాన్ని భారత వైమానిక దళం జరుకుంటోంది. ఈ సందర్భంగా హిందాన్ వైమానిక కేంద్రంలో వివిధ యుద్ధ విమానాలతో కళ్లు చెదిరే విన్యాసాలు నిర్వహించనుంది. గురువారం నుంచి సాధన మొదలైంది. తక్కువ ఎత్తులో విమానాలు ఎగిరే ప్రాంతాలు: వజీర్పూర్ వంతెన-కార్వాల్నగర్-అఫ్జల్పూర్-హిందాన్, షామ్లి-జివానా-ఛండీనగర్-హిందాన్, హాపూర్-ఫిల్కువా-ఘజియాబాద్-హిందాన్.
విమానాల విన్యాసాలకు, ముఖ్యంగా తక్కువ ఎత్తులో ఎగిరే సమయంలో పక్షుల నుంచి తీవ్రమైన ముప్పు ఉంది. ఆరుబయట పడేసే ఆహార పదార్థాలు పక్షులను ఆకర్షిస్తాయి. విమానాలు, పైలెట్లు, ప్రజల భద్రతను దృష్టిలో ఉంచుకుని; ఆహార పదార్థాలను ఆరుబయట పడేయొద్దని దిల్లీ, ఘజియాబాద్, చుట్టుపక్కల ప్రాంతాల ప్రజలకు భారత వైమానిక దళం విజ్ఞప్తి చేసింది. ఆరుబయట మృతదేహాలు/జంతు కళేబరాలను ప్రజలు గుర్తిస్తే, వాటిని తొలగించేందుకు, సమీప వైమానిక దళ బృందానికి లేదా పోలీస్ స్టేషన్కు కచ్చితంగా తెలియజేయాలి. 9559898964 నంబర్కు ఫోన్ లేదా మెసేజ్ చేసి, సంబంధిత అధికారులకు సమాచారం అందించవచ్చు.
త్రివర్ణ పతాకం చేతబూనిన ఆకాశ్గంగ బృందం, ఏఎన్-32 విమానం నుంచి స్కై డైవ్ చేయడంతో వైమానిక దళ ప్రదర్శన ప్రారంభమవుతుంది. ఉదయం 8 గంటలకు ఈ ప్రదర్శన ఉంటుంది.
గత కాలపు యుద్ధ విమానాలు, ఆధునిక రవాణా విమానాలు, ఫ్రంట్లైన్ ఫైటర్లు ప్రజలకు కనువిందు చేయనున్నాయి. కనురెప్ప పడనీయని అద్భుత విన్యాసాల మధ్య ఉదయం 10.52 గం.కు ప్రదర్శన ముగుస్తుంది.
సూచన: సురక్షిత విన్యాస వాతావరణాన్ని నిర్ధరించేందుకు సాయం చేసేలా, ఈ సందేశాన్ని ప్రత్యేక గడిలో ప్రచురించగలరు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
నిత్యావసర వస్తువుల ధరల పర్యవేక్షణపై వినియోగదారుల వ్యవహారాల విభాగం జాతీయ స్థాయి సామర్థ్య నిర్మాణానికి సంబంధించిన వర్క్షాప్ను నిర్వహించింది
రాష్ట్ర నోడల్ అధికారులు ధర డేటా నాణ్యత క్రమబద్ధతపై దృష్టి సారించాలని డీఓసీఏ సెక్రటరీ అన్నారు.
కేంద్ర వినియోగదారుల వ్యవహారాల శాఖ 30 సెప్టెంబర్, 2022న ఢిల్లీలో ధరల పర్యవేక్షణపై ఒక రోజు సామర్థ్యం పెంపుదల వర్క్షాప్ను నిర్వహించింది. ధరల సేకరణ భౌగోళిక కవరేజీని పెంచడానికి, ధర డేటా నాణ్యతను దాని విశ్లేషణాత్మక ఉత్పత్తిని మెరుగుపరచడానికి చొరవలో వర్క్షాప్ ఒక భాగం. వర్క్షాప్ ప్రధాన లక్ష్యం ధరల డేటా ప్రాముఖ్యత గురించి రాష్ట్ర నోడల్ అధికారులకు అవగాహన కల్పించడం, ధరల సేకరణకు సంబంధించిన పద్దతి గురించి వారికి అవగాహన కల్పించడం ధరల నివేదిక కేంద్రాల కోసం జోనల్/రాష్ట్ర స్థాయిలో తదుపరి సామర్థ్య నిర్మాణ వర్క్షాప్ల కోసం ప్రణాళికను రూపొందించడం. ఈ సందర్భంగా వినియోగదారుల వ్యవహారాల శాఖ కార్యదర్శి రోహిత్ కుమార్ సింగ్ మాట్లాడుతూ ధరల డేటాను సేకరించి నివేదించే ప్రశంసనీయమైన పని చేసిన రాష్ట్ర ప్రతినిధులందరినీ అభినందించారు. ధర పర్యవేక్షణ ప్రాముఖ్యత, నివేదించబడిన ధర డేటా నాణ్యత వివిధ విధాన నిర్ణయాలలో డేటాను ఉపయోగించే విధానం చాలా ముఖ్యమని ఆయన చెప్పారు. ధరల డేటా నాణ్యత, క్రమబద్ధతపై దృష్టి సారించాలని రాష్ట్ర నోడల్ అధికారులకు ఆయన సూచించారు. దేశంలోని అన్ని జిల్లాల్లో ధరల డేటా సేకరణ కేంద్రాలు ఉండటం వల్ల సమాచారం మెరుగైన ప్రాతినిధ్యం ఉంటుందని కూడా వివరించారు. పీఎండీ అప్గ్రేడేషన్కు సాంకేతిక మద్దతును ఆసియా డెవలప్మెంట్ బ్యాంక్ అందిస్తోంది. క్రిషన్ సింగ్ రౌతేలా మాట్లాడుతూ ఏడీబీ అందించిన మద్దతు వివరాలు సామాజిక రక్షణ కోసం ధరల పర్యవేక్షణ ముఖ్యమని అన్నారు. సాంకేతిక సెషన్లలో, ధరల సేకరణ యాప్, సేకరణ ప్రక్రియలో సవాళ్లు, టెక్ ఎనేబుల్డ్ డేటా విజువలైజేషన్ డ్యాష్బోర్డ్లపై వివరణాత్మక చర్చలు నిర్వహించడం జరిగింది. ధరల విధానాల గురించి రాష్ట్ర నోడల్ అధికారులతో చర్చించారు.
డిపార్ట్మెంట్లోని పరిణామాలు, ధరల సేకరణ యంత్రాంగానికి సంబంధించిన మార్గదర్శకాలు పటిష్టమైన ధరల సేకరణ యంత్రాంగాన్ని నిర్మించడానికి రాష్ట్రాలలో కెపాసిటీ బిల్డింగ్ వర్క్షాప్ల నిర్వహణ కోసం రోడ్మ్యాప్ను అభివృద్ధి చేయడం గురించి వారి సందేహాలను పరిష్కరించడం ద్వారా రాష్ట్ర నోడల్ అధికారులతో సంప్రదింపులతో ఈవెంట్ ముగిసింది. ముగింపు వ్యాఖ్యలలో, ఆర్థిక సలహాదారు, డిపార్ట్మెంట్ ఆఫ్ కన్స్యూమర్ అఫైర్స్, కె గైట్, రిపోర్ట్ చేయబడిన డేటా నాణ్యత ప్రాముఖ్యతను హైలైట్ చేస్తూ సేకరణ కేంద్రం నుండి ధరల సేకరణలో వారి అపారమైన మద్దతు సహకారం కోసం పాల్గొనేవారికి ధన్యవాదాలు తెలిపారు.
ప్రధాన మంత్రి కార్యాలయం
ఎన్ఇసి కార్పొరేశన్ చైర్ మన్ డాక్టర్ నొబుహిరొ ఎండో తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ ఎన్ఇసి కార్పొరేశన్ చైర్ మన్ డాక్టర్ నోబుహిరో ఎండో తో టోక్యో లో ఈ రోజు న సమావేశమయ్యారు. భారతదేశం యొక్క టెలికమ్యూనికేశన్ రంగం లో ఎన్ఇసి పోషించినటువంటి పాత్ర ను, ప్రత్యేకించి చెన్నై- అండమాన్ & నికోబార్ దీవులు  మరియు కోచి-లక్షద్వీప్ దీవుల  కి సంబంధించిన ఒఎఫ్ సి ప్రాజెక్టుల లో ఎన్ఇసి యొక్క పాత్ర ను ప్రధాన మంత్రి ప్రశంసించారు. ఉత్పత్తి తో ముడిపెట్టిన ప్రోత్సాహకం  పథకం లో భాగం పెట్టుబడి కి ఉన్నటువంటి అవకాశాల ను గురించి కూడా ఆయన ప్రముఖం గా ప్రస్తావించారు.
భారతదేశం లో పారిశ్రామిక అభివృద్ధి, పన్నుల విధానం, శ్రమ రంగం సహా భారతదేశం లో వ్యాపారం చేయడాన్ని సులభతరం గా తీర్చిదిద్దడం కోసం అమలులోకి తీసుకువస్తున్నటువంటి వివిధ సంస్కరణల ను గురించి ప్రధాన మంత్రి శ్రీ నరేంద్ర మోదీ మరియు డాక్టర్ నోబుహిరో ఎండో లు చర్చించారు. ఇరువురు నేత లు నూతన సాంకేతిక విజ్ఞానం తో పాటు వృద్ధి లోకి వస్తున్న సాంకేతిక పరిజ్ఞానం సంబంధి రంగం లో భారతదేశం లో అందుబాటులో ఉన్న అవకాశాల ను గురించి కూడా సమాలోచనలు జరిపారు.
భారత ఎన్నికల సంఘం
డీలిమిటేషన్ కమిషన్ కొత్త కార్యాలయ ప్రాంగణం ప్రారంభం
డీలిమిటేషన్ కమిషన్ కొత్త కార్యాలయ ప్రాంగణాన్ని ఈ రోజు  డీలిమిటేషన్ కమిషన్ చైర్పర్సన్ జస్టిస్ శ్రీమతి రంజనా దేశాయ్ ప్రారంభించారు. ముఖ్య ఎన్నికల కమిషనర్ సునీల్ అరోరా, ఎన్నికల కమిషనర్ ఎస్. అశోక్ లావాసా, ఎన్నికల కమిషనర్ మరియు డీలిమిటేషన్ కమిషన్ సభ్యుడు ఎస్.సుశీల్ చంద్రాలు తదితరుల సమక్షంలో ఈ ప్రాంగణం ప్రారంభోత్సవం జరిగింది. న్యూఢిల్లీలోని హోటల్ అశోకా మూడవ అంతస్తులో ఈ కార్యాలయాన్ని ఏర్పాటు చేశారు. వీడియో కాన్ఫరెన్సింగ్ సౌకర్యాలతో కూడిన సమావేశపు మందిరంతో సహా.. అవసరమైన విశాల స్థలంలో దీనిని ఏర్పాటు చేశారు. మార్చి, 2020 నుండి డీలిమిటేషన్ కమిషన్ పని చేయడం మొదలు పెట్టింది. కమిషన్ ఇప్పటి వరకు నాలుగు అధికారిక సమావేశాల్ని నిర్వహించింది. సంబంధిత రాష్ట్ర / కేంద్రపాలిత ప్రాంతాలకు సంబంధించి అసోసియేట్ సభ్యులు ఇప్పటికే నామినేట్ చేయబడ్డారు. రాష్ట్రాలు / యుటీలలో పరిపాలనా జిల్లాల ఫ్రీజింగ్కు జూన్ 15, 2020 తేదీగా కమిషన్ నిర్ణయించింది. సమాచారపు సేకరణ పనులు కూడా పూర్తయ్యాయి. ఈ కొత్త కార్యాలయం ప్రారంభంతో, డీలిమిటేషన్ ప్రక్రియను వేగవంతం చేయడానికి వీలుగా అసోసియేట్ సభ్యులతో అధికారిక చర్చలు త్వరలో ప్రారంభమవుతాయని భావిస్తున్నారు. ఈ కార్యక్రమంలో ఎన్నికల సంఘం సీనియర్ అధికారులు, సీఎండీ ఎన్బీసీసీ, ఐటీడీసీ అధికారులు పాల్గొన్నారు.
…
న్యూఢిల్లీలోని అశోక హోటల్లో నేడు  డీలిమిటేషన్ కమిషన్ కార్యాలయ ప్రాంగణాన్ని ప్రారంభిస్తున్న డీలిమిటేషన్ కమిషన్ చైర్పర్సన్ జస్టిస్ రంజనా దేశాయ్
డీలిమిటేషన్ కమిషన్ కార్యాలయ ప్రాంగణం ప్రారంభోత్సవ కార్యక్రమంలో
డీలిమిటేషన్ కమిషన్ జస్టిస్ రంజనా దేశాయికి జ్ఞాపికను అందజేస్తున్న ముఖ్య ఎన్నికల కమిషనర్ సునీల్ అరోరా
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
సీఎస్సీ ఈ-గవర్నెన్స్ సర్వీసెస్ ఇండియా లిమిటెడ్తో మోడల్ ఎంఓయుపై సంతకం చేసిన కేంద్రం
- ఈ ఒప్పందం చౌక ధరల దుకాణాల వ్యాపార అవకాశాలు మరియు ఆదాయాన్ని పెంచుతుంది
- ద్వైపాక్షిక అవగాహన ఒప్పందాలపై సంతకం చేయడానికి సీఎస్సీ రాష్ట్ర ప్రభుత్వాలతో జతకడుతుంది
- చౌక ధరల దుకాణాల ఆదాయం, వ్యాపార అవకాశాలను పెంచేలా సరికొత్త అవకాశాల్ని అన్వేషించాలని రాష్ట్ర ప్రభుత్వాలకూ సూచన
వినియోగదారుల వ్యవహారాలు, ఆహారం మరియు ప్రజా పంపిణీ మంత్రిత్వ శాఖ పరిధిలోని ఆహార మరియు ప్రజా పంపిణీ శాఖ,
సీఎస్సీ ఈ-గవర్నెన్స్ సర్వీసెస్ ఇండియా లిమిటెడ్ సంస్థలో ఒక మోడల్ అవగాహన ఒప్పందం  చేసుకుంది. ఈ ఒప్పందం ఆసక్తి గల చౌక ధరల దుకాణం  డీలర్ల ద్వారా సీఎస్సీ సేవలను అందించి ఆయా దుకాణాల వారి వ్యాపార అవకాశాలు మరియు ఆదాయాన్ని పెంచే దిశగా తోడ్పడుతుంది. ఈ మోడల్ ఎంఓయూపై కేంద్ర ప్రజా పంపిణీ శాఖ డిప్యూటీ కార్యదర్శి శ్రీమతి జ్యోత్స్న గుప్తా, సీఎస్సీ ఉపాధ్యక్షుడు శ్రీ సార్తిక్ సచ్దేవాలు సంతకం చేశారు. ఆహార & ప్రజా పంపిణీ శాఖ కార్యదర్శి శ్రీ సుధాంశు పాండే, సీఎస్సీ సంస్థ మేనేజింగ్ డైరెక్టర్శి శ్రీ దినేష్ కుమార్ త్యాగి సమక్షంలో ఈ సంతకాల కార్యక్రమం జరిగింది. ఈ ఒప్పందం ద్వారా ఎఫ్పీఎస్లు సీఎస్సీ సేవా కేంద్రంగా పనిచేయడానికి వీలు కలుగుతుంది. వినియోగదారునికి యుటిలిటీ బిల్లు చెల్లింపులు, పాన్ అప్లికేషన్, పాస్పోర్ట్ అప్లికేషన్, ఎన్నికల కమిషన్ సేవలు తదితర కార్యకలాపాలను గుర్తించి వాటిని అందించేందుకు వీలు పడుతుంది. దీంతో ప్రజలకు వివిధ సేవలు అందుబాటులో లభించడంతో పాటు ఇదే సమయంలో ఆయా ఎఫ్పీఎస్లకు అదనపు ఆదాయాన్ని అందించడానికి కూడా వీలు పడుతుంది. సీఎస్సీ సేవల డెలివరీకి ఆసక్తి ఉన్న ఎఫ్పీఎస్ డీలర్లకు డిజిటల్ సేవా పోర్టల్  యాక్సెస్ అందించడానికి గాను ద్వైపాక్షిక అవగాహన ఒప్పందాల కోసం సీఎస్సీ ఆయా రాష్ట్ర ప్రభుత్వాలతో జతకడుతుంది. సీఎస్సీ సాంకేతిక పరిజ్ఞానం మరియు సామర్ధ్యం పెంపొందించడానికి కూడా ఈ భాగస్వామ్యం కట్టుబడి ఉంటుంది. సీఎస్సీ సర్వీసుల పంపిణీకి అనుమతించడం ద్వారా సరసమైన ధరల షాపు ఆదాయం మరియు వ్యాపార అవకాశాలను పెంచే అవకాశాలను అన్వేషించే దిశగా అన్ని రాష్ట్ర ప్రభుత్వాలు తగిన శ్రద్ధ కనబరచాలని కూడా సూచించడమైంది. దీనికి తడు వినియోగదారులకు సౌలభ్యం కొరకు రేషన్ కార్డు సేవలను సులభంగా అందుబాటులో ఉంచేలా చర్యలు చేపట్టాలని సూచించడమైంది. కొత్త కార్డ్ల కోసం దరఖాస్తు, ఇప్పటికే ఉన్న రేషన్ కార్డును అప్డేట్ చేయడం, ఆధార్ సీడింగ్ అభ్యర్థనలు, రేషన్ లభ్యత యొక్క స్థితి, తనిఖీ మరియు నమోదు వంటి రాష్ట్రాలు/కేంద్రపాలిత ప్రాంతాలు అందించే రేషన్ కార్డ్ సేవలను కూడా సీఎస్సీ ద్వారా అందించే విషయాన్ని రాష్ట్రాలు అన్వేషించి ఎంపిక చేయవచ్చు. రాష్ట్ర ప్రభుత్వ తమ అభీష్టానుసారం ఆయా సేవలకు సంబంధించిన సమాచార భద్రత, చట్టబద్ధమైన నిబంధన మరియు ఇతర సంబంధిత మార్గదర్శకాలకు సంబంధించి తగిన శ్రద్ధను నిర్ధారిస్తూ ఆయా సేవలకు అనుమతినివ్వవచ్చు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
అరుణాచల్ ప్రదేశ్ ముఖ్యమంత్రి పెమా ఖండూ మాట్లాడుతూ, అన్ని రకాల సేవలను 24x7పాటు సమర్థంగా అందించడానికి తమ ప్రభుత్వం ప్రతి అవకాశాన్ని వాడుకుంటుందని చెప్పారు.
ఈరోజు ప్రారంభం కానున్న 5 రోజుల “ప్రశాసన్ గావ్ కి ఒరే క్యాంపెయిన్” అనే గుడ్ గవర్నెన్స్ వీక్ 2022కి తన సందేశంలో, ఫిర్యాదుల పరిష్కారానికి రాష్ట్ర పోర్టల్ను త్వరలో ప్రారంభిస్తానని ముఖ్యమంత్రి హామీ ఇచ్చారు.
సంభావ్య లబ్ధిదారుల కోసం ప్రభుత్వ ఫ్లాగ్షిప్ పథకాల సంతృప్తిని నిర్ధారించడానికి అరుణాచల్ ప్రదేశ్ అక్టోబర్ 2022లో ‘మీ ఇంటి వద్దే ప్రభుత్వం’ కార్యక్రమాన్ని ‘సేవా ఆప్కే ద్వార్’గా పునరుద్ధరించింది
కేంద్ర మంత్రి డాక్టర్ జితేంద్ర సింగ్ గుడ్ గవర్నెన్స్ వీక్ 2022, “ప్రశాసన్ గావ్ కి ఒరే” దేశవ్యాప్త ప్రచారాన్ని నేడు ప్రారంభించనున్నారు
అరుణాచల్ ప్రదేశ్ ముఖ్యమంత్రి పెమా ఖండూ మాట్లాడుతూ అన్ని రకాల 24x7 సర్వీస్ డెలివరీని సులభతరం చేయడానికి తమ ప్రభుత్వం ఎటువంటి అవకాశాన్ని వదులుకోదని చెప్పారు. ఈ రోజు న్యూఢిల్లీలోని విజ్ఞాన్ భవన్లో కేంద్ర సిబ్బంది, ప్రజా ఫిర్యాదులు పెన్షన్ల శాఖ మంత్రి డాక్టర్ జితేంద్ర సింగ్ ప్రారంభించనున్న 5 రోజుల “ప్రశాసన్ గావ్ కి ఒరే ప్రచారాన్ని” గుడ్ గవర్నెన్స్ వీక్ 2022కి తన సందేశంలో ముఖ్యమంత్రి తెలిపారు. ఈ రోజు మన దూరదృష్టి గల మాజీ ప్రధానమంత్రి, భారతరత్న, అటల్ బిహారీ వాజ్పేయి జన్మదినాన్ని కూడా స్మరించుకుంటుంది. తమ ప్రభుత్వం ‘కనీస ప్రభుత్వం - గరిష్ట పాలన’ అనే మంత్రానికి కట్టుబడి ఉందని, సమర్థత సమర్థత రెండింటినీ తీసుకురావడానికి మిషన్ మోడ్లో పాలనా సంస్కరణలను చేపట్టిందని ముఖ్యమంత్రి పునరుద్ఘాటించారు. వీటిలో ఇ-గవర్నెన్స్ విభాగంలో 22 ప్రాజెక్టులు ఉన్నాయి, ఇవి ప్రజల జీవన సౌలభ్యాన్ని సులభతరం చేస్తాయి. సంభావ్య లబ్ధిదారుల కోసం ప్రభుత్వ ఫ్లాగ్షిప్ పథకాల సంతృప్తిని నిర్ధారించడానికి అక్టోబర్ 2022లో ‘మీ ఇంటి వద్దే ప్రభుత్వం’ కార్యక్రమాన్ని ‘సేవా ఆప్కే ద్వార్’గా పునరుద్ధరించినట్లు ముఖ్యమంత్రి తెలియజేశారు. ప్రభుత్వ యంత్రాంగానికి అవగాహన కల్పించేందుకు, సుపరిపాలనను పెంపొందించేందుకు ఈ వారంలో అనేక శిక్షణా కార్యక్రమాలు నిర్వహిస్తున్నట్లు తెలిపారు. ఫిర్యాదుల పరిష్కారం కోసం రాష్ట్ర పోర్టల్ త్వరలో ప్రారంభించబడుతుందని, ఇది ప్రభుత్వ కార్యాలయాలకు పౌరుల సందర్శనలను తగ్గించడానికి వీలు కల్పిస్తుందని ముఖ్యమంత్రి తెలిపారు.కేంద్ర సిబ్బంది, ప్రజా ఫిర్యాదులు పెన్షన్ల శాఖ మంత్రి డాక్టర్ జితేంద్ర సింగ్ రేపు విజ్ఞాన్ భవన్లో ప్రారంభించనున్న 5 రోజుల “ప్రశాసన్ గావ్ కి ఒరే ప్రచారం” సందర్భంగా దేశవ్యాప్తంగా జిల్లా కలెక్టర్లు గుర్తించిన 3,120 కొత్త సేవలు ఆన్లైన్ సర్వీస్ డెలివరీ కోసం జోడించబడతాయి. డిసెంబర్ 10-–18, 2022 వరకు జరిగిన సుపరిపాలన వారం 2022 సన్నాహక దశలో, సర్వీస్ డెలివరీ కోసం 81,27,944 దరఖాస్తులను పరిష్కరించాలని జిల్లా కలెక్టర్లు గుర్తించారు, అలాగే 19,48,122 పబ్లిక్ గ్రీవెన్స్లను స్టేట్ గ్రీవెన్స్ పోర్టల్లలో పరిష్కరించాలి. అంతేకాకుండా, ఆన్లైన్ సర్వీస్ డెలివరీ కోసం దేశవ్యాప్తంగా జిల్లా కలెక్టర్లు గుర్తించిన 3,120 కొత్త సేవలు జోడించబడతాయి. డిసెంబర్ 23, 2022న జిల్లా స్థాయి వర్క్షాప్లలో చర్చ కోసం 373 ఉత్తమ సుపరిపాలన పద్ధతులను గుర్తించామని డీఏఆర్పీజీ కార్యదర్శి శ్రీనివాస్తెలియజేసారు. సుపరిపాలన వారం-2022లో పబ్లిక్ గ్రీవెన్స్లో 43 విజయగాథలు కూడా పంచుకోబడతాయని ఆయన తెలిపారు. సుశాసన్ సప్తాహ్ను 19 నుండి 25 డిసెంబర్, 2022 వరకు వరకు నిర్వహిస్తారు.
పౌర విమానయాన మంత్రిత్వ శాఖ
స్వచ్ఛతను ప్రోత్సహించేందుకు & అపరిష్కృతంగా ఉన్న సమస్యలను పరిష్కరించేందుకు 2 అక్టోబర్ నుంచి 31 అక్టోబర్ 2023 వరకు సాగనున్న ప్రత్యేక ప్రచారం 3.0లో పాలుపంచుకోనున్న పౌరవిమానయాన మంత్రిత్వ శాఖ
02 - 31 అక్టోబర్ 2022 వరకు సాగిన ప్రత్యేక ప్రచారం 2.0లో పాలుపంచుకున్న ఎంఒసిఎ
పెండింగ్లో ఉన్న సమస్యల పరిష్కరించడం, స్వచ్ఛతను ప్రోత్సహించే లక్ష్యంతో పౌర విమానయాన మంత్రిత్వ శాఖ 2 అక్టోబర్ 2023 నుంచి 31 అక్టోబర్ 2023 వరకు ప్రత్యేక ప్రచారం 3.0లో పాల్గొననుంది. ప్రచార సన్నాహక దశ 15 సెప్టెంబర్ 2023న మొదలు కానుంది.
ప్రభుత్వ కార్యాలయాలలో అపరిష్కృతంగా ఉన్న సమస్యలను తగ్గించి, స్వచ్ఛతను వ్యవస్థీకరించే లక్ష్యంతో 02 నుంచి 31 అక్టోబర్ 2022న ప్రారంభమైన సమస్యల పరిష్కారానికి ఉద్దేశించిన ప్రత్యేక ప్రచారం 2.0లో పౌర విమానయాన మంత్రిత్వ శాఖ పాలుపంచుకుంది. కేవలం మంత్రిత్వ శాఖ మాత్రమే కాకుండా, క్షేత్ర స్థాయి కార్యాలయాలు, స్వతంత్ర ప్రతిపత్తి గల సంస్థలు, పిఎస్యులు సహా అనుబంధ కార్యాలయాలు అన్నీ ఈ ప్రచారంలో పాలుపంచుకున్నాయి. ఈ స్వచ్ఛత ప్రచారాన్ని దేశవ్యాప్తంగా 134 ప్రాంతాలలో నిర్వహించారు. ప్రచార సమయంలో మొత్తం 43224 భౌతిక ఫైళ్ళను సమీక్షించి, అందులో 32919 భౌతిక ఫైళ్ళను తొలిగించగా, 42,786 చదరపు అడుగుల స్థలం ఖళీ అవ్వడమే కాకుండా చెత్తను విసర్జించడం ద్వారా రూ. 2,65,91,760ను ఆర్జించారు. అదనంగా, 582 ప్రజా ఫిర్యాదులను, 145 ప్రజా ఫిర్యాదుల అప్పీళ్ళను కూడా ఈ ప్రచారం సమయంలో పరిష్కరించారు.
ఈ ప్రచారం అక్టోబర్ 2022ను దాటి సాగింది. పౌర విమానయాన మంత్రిత్వ శాఖ, దాని సంస్థలు 2022 డిసెంబర్- ఆగస్టు 2023 మధ్య కాలంలో సాధించిన విజయాలు -
- 6577 ప్రజా ఫఙర్యాదుల పరిష్కారం
- ఎంపిలు, విఐపిలు ప్రస్తావించిన 314 కేసుల పరిష్కారం
- 109189 చదరపు అడుగల స్థలం ఖాళీ
- చెత్తనుఅమ్మడం ద్వారా రూ. 2,21,07,809 ఆదాయం ఆర్జన
- 11283 ఫైళ్ళ తొలగింపు
- 36 నిబంధనలు సరళీకృతం
పౌర విమానయాన మంత్రిత్వశాక ఇంతకు ముందు ప్రచారాలలో సాధించిన విజయాలు, లక్ష్యాలపై నిర్మించేందుకు కట్టుబడి ఉంది.
వ్యవసాయ మంత్రిత్వ శాఖ
ఉత్తర్ప్రదేశ్ రాజధాని లక్నోలోని ఐసిఎఆర్- నేషనల్ బ్యూరో ఆఫ్ ఫిష్ జెనెటిక్ రీసోర్సెస్ ను సందర్శించిన మత్స్య, పశుసంవర్ధక శాఖ& పాడి పరిశ్రమల మంత్రిత్వ శాఖ ఆధీనంలోని మత్స్య విభాగం ఓఎస్డి డాక్టర్ అభిలాష్ లిఖి
మత్స్య, పశుసంవర్ధక శాఖ& పాడి పరిశ్రమల మంత్రిత్వ శాఖ ఆధీనంలోని మత్స్య విభాగం ఓఎస్డి డాక్టర్ అభిలాష్ లిఖి ఉత్తర్ప్రదేశ్ రాజధాని లక్నోలోని ఐసిఎఆర్- నేషనల్ బ్యూరో ఆఫ్ ఫిష్ జెనెటిక్ రీసోర్సెస్ ను సందర్శించి, సంస్థలోని మత్స్య రైతులతో ముచ్చటించారు. దేశంలోని విభిన్న జల జీవావరణ వ్యవస్థలకు చెందిన చేపల జన్యు వనరల సేకరణ, క్యారెక్టరైజేషన్ , జాబితా, లిపిబద్ధీకరణ, వాటి పరిరక్షణ వ్యూహాలన్నవి ఐసిఎఆర్- నేషనల్ బ్యూరో ఆఫ్ ఫిష్ జెనెటిక్ రిసోర్సెస్  ప్రధాన కార్యకలాపాలు. అంతేకాకుండా, సంస్థ పరిశోధనను చేపట్టి, అసాధరణమైన, విదేశీ జాతులను ప్రవేశపెట్టడానికి, సరిహద్దు ఆవలి వ్యాధులను నివారించేందుకు క్వారంటీన్కు అవసరమైన విధాన మార్గదర్శకాలను, పరిశోధనను సంస్థ చేపడుతుంది.
దీనితో పాటుగా, సంస్థ నీటి జంతువుల వ్యాధుల కోసంనేషనల్ సర్వియలెన్స్ ప్రోగ్రాం ను ని దేశవ్యాప్తంగా గల 31 ఆరోగ్య ప్రయోగశాలల ప్రమేయం ద్వారా 21 రాష్ట్రాలలో అమలు చేస్తుంది.
సంస్థ పరిశోధన & అభివృద్ధి  కార్యకలాపాల గురించి ఐసిఎఆర్- ఎన్బిఎఫ్జిఆర్ డైరెక్టర్ ప్రెజెంటేషన్ ఇచ్చారు. ఈ సమావేశంలో ఐసిఎఆర్ శాస్త్రవేత్తలు, ఫ్యాకల్టీ సభ్యులు కూడా పాల్గొన్నారు. అనంతరం, ఉత్తర ప్రదేశ్ ప్రభుత్వ మత్స్య విభాగం అధికారులు రాష్ట్రంలో లోతట్టు మత్స్య సంపద పరిధి గురించి వివరణాత్మక ప్రెజెంటేషన్ ను ఇచ్చారు. దీనితో పాటుగా బారబంకీలోని దేవా బ్లాక్లోని మిశ్రిపూర్ గ్రామంలోని మత్స్య పెంపక కేంద్రాన్ని కూడా డాక్టర్ లిఖి సందర్శించి మత్స్య రైతులతో ముచ్చటించారు. ఐసిఎఆర్-ఎన్బిఎఫ్జిఆర్, రాష్ట్ర ప్రభుత్వం కలిసి వివిధ కార్యక్రమాలు, కార్యకలాపాలు, ప్రధానమంత్రి మత్స్య సంపద యోజన కింద రైతులకు అందుబాటులో ఉండే సబ్సిడీల గురంచి మత్స్య రైతులలో అవగాహనను పెంపొందించేందుకు విస్త్రతమైన కృషి చేయాలని డాక్టర్ అభిలాష్ లేఖీ ఉద్ఘాటించారు.
(
రక్షణ మంత్రిత్వ శాఖ
స్లినెక్స్-20 పేరిట ట్రింకోమలీలో భారత - శ్రీలంక నావికా దళం సంయుక్త విన్యాసాలు
శ్రీలంకలోని ట్రింకోమలీలో భారత నావికా దళం  - శ్రీలంక నావికాదళం  సంయుక్తంగా నౌకదళ విన్యాసాల్ని జరుపనున్నాయి. ఈ నెల 19వ తేదీ నుంచి 21వ తేదీ వరకు ఈ విన్యాసాలు జరుగునున్నాయి. శ్రీలంక దేశం తరపున ఆ దేశ నావికా దళానికి చెందిన ఫ్లాగ్ ఆఫీసర్ కమాండింగ్ నావల్ ఫ్లీట్ రేర్ అడ్మిరల్ బండారా జయతిలకా నేతృత్వంలోని ఎస్ఎల్ఎన్ నౌక సయూరా , గజబాహు  ఈ విన్యాసాలలో ప్రాతినిధ్యం వహించనున్నాయి. దేశీయంగా నిర్మించిన ఎఎస్డబ్ల్యు కొర్వెట్టస్ కమోర్తా, కిల్తానందర్తో సహా ఈశాన్య ఫ్లీట్ కమాండింగ్ ఫ్లాగ్ ఆఫీసర్ రియర్ అడ్మిరల్ సంజయ్ వాత్సాయన్లు భారత దళానికి ఈ విన్యాసాలలో ప్రాతినిధ్యం వహించనున్నారు. దీనికి తోడు ఆయా నౌకల్లో ఏర్పాటు చేసిన భారత నేవీ 'అడ్వాన్స్డ్ లైట్ హెలికాప్టర్' , చేతక్ హెలికాప్టర్ ఆన్బోర్డ్ ఇన్షిప్లతో సహా ఈ విన్యాసాలలో భాగం కానున్నాయి. వీటితో పాటుగా మారిటైమ్ పెట్రోల్ ఎయిర్ క్రాఫ్ట్ డోర్నియర్ కూడా ఈ విన్యాసాల్లో పాల్గొననుంది. గత ఏడాది  స్లినెక్స్-19 నావికా దళ విన్యాసాలు మన దేశంలో గల విశాఖపట్నం నగరంలో నిర్వహించారు.
స్లినెక్స్-20 ఇంటర్-ఆపరేటబులిటీని మెరుగుపరచడం, పరస్పర అవగాహన మెరుగుపరచడం, రెండు నావికాదళాల మధ్య బహుముఖ సముద్ర కార్యకలాపాల కోసం ఉత్తమ పద్ధతులు మరియు విధానాలను మార్పిడి చేయడం లక్ష్యంగా నిర్వహించబడుతోంది. దీనికి తోడు ఈ విన్యాసాల్లో దేశీయంగా నిర్మించిన నావికా దళపు ఓడలు, విమానాల సామర్థ్యాల్ని ప్రదర్శించనున్నారు. ఆయుధ కాల్పులు, సీమన్షిప్ పరిణామాలు, విన్యాసాలు, క్రాస్ డెక్ ఫ్లయింగ్ కార్యకలాపాలతో సహా పలు ఉపరితల, యాంటీ ఎయిర్ ఎక్సర్సైజ్లు కూడా ఈ ఏడాది ఎడిషన్ విన్యాసాల సమయంలో ప్రణాళిక చేయబడ్డాయి.
ఈ విన్యాసాలు రెండు స్నేహపూర్వక నావికాదళాల మధ్య ఇప్పటికే ఏర్పాటు చేయబడిన అత్యున్నతపు ఇంటర్-ఆపరేటబులిటీ సామర్థ్యాన్ని మరింత పెంచుతుంది. స్లినెక్స్ పేరిట వరుస విన్యాసాలు నిర్వహించడం భారతదేశం మరియు శ్రీలంక మధ్య లోతైన ఒడంబడికకు ఉదాహరణ. ఈ విన్యాసాలు సముద్ర క్షేత్రంలో తగిన పరస్పర సహకారాన్ని బలోపేతం చేస్తోంది. ప్రధాన మంత్రి ఆలోచన మేరకు ‘నైబర్ హుడ్ ఫస్ట్’ విధానంతో పాటుగా ‘భారత్ పోరుగు ప్రాంతంలో ఉన్న అందరికీ భద్రత మరియు వృద్ధి ’ అంశాలకు అనుగుణంగా ఇటీవలి కాలంలో ఎస్ఎల్ఎన్, ఐఎన్ మధ్య పరస్పర చర్చలను గణనీయంగా పెరిగాయి. స్లినెక్స్ విన్యాసాల సమయంలో అభివృద్ధి చెందిన సినర్జీ ఫలితంగా గత సెప్టెంబరులో శ్రీలంక యొక్క తూర్పు తీరంలో అతి పెద్ద ముడి చమురు తీసుకుపోయే నౌక  న్యూ డైమండ్లో చెలరేగిన భారీ మంటలను అర్పివేసే ప్రక్రియలో రెండు దేశాల నావికా దళాలు నిరంతరాయ ప్రయత్నాలను కొనసాగించాయి. ఈ ఏడాది కోవిడ్-19 మహమ్మారి నేపథ్యంలో ఎలాంటి కాంటాక్ట్ లేని ‘ఎట్-సీ-ఓన్లీ’ విధానంలో ఈ విన్యాసాలు జరుగునున్నాయి.
గనుల మంత్రిత్వ శాఖ
దక్షిణ భారత దేశ౦లో జియోలాజికల్ సర్వే ఆఫ్ ఇ౦డియా  కార్యకలాపాలు
విలేకరుల సమావేశ౦లో వెల్లడి౦చిన జిఎస్ఐ అదనపు డైరెక్టర్ జనరల్ శ్రీధర్
సున్నపురాయి, బ౦గార౦ నిల్వల అన్వేషణ, వేలానికి సంబంధించిన నివేదికలు ఆంధ్రప్రదేశ్, కర్నాటక, తమిళనాడు ప్రభుత్వాలకు జియోలాజికల్ సర్వే ఆఫ్ ఇ౦డియా  అ౦దజేసినట్లు జిఎస్ఐ అదనపు డైరెక్టర్ జనరల్ శ్రీధర్ తెలిపారు. ఆంధ్రప్రదేశ్ లోని గు౦టూరు జిల్లా తాడుట్ల, చి౦తాయపల్లి  కర్నాటక లోని హోస్కోటి మరియు బెల్గాం జిల్లాలలో సున్నపురాయి నిక్షేపాలు , కర్ణాటకలోని అజ్జనహల్లిలో బ౦గార౦ నిల్వలున్నట్లు ఆయా రాష్ట్ర ప్రభుత్వాలకు నివేదికలు అ౦దజేసినట్లు శ్రీ శ్రీధర్ తెలిపారు. కవాడిగూడలోని కే౦ద్ర ప్రభుత్వ సముదాయ౦లో పత్రికా సమాచార కార్యాలయ ఆధ్వర్య౦లో ఏర్పాటుచేసిన విలేకరుల సమావేశ౦లో ఆయన ఈ వివరాలను తెలియజేశారు.
అనంతపురం జిల్లాలోని వజ్రకరూర్ ఫీల్డ్ లో డాఇమ౦డిఫెరస్ కిమ్బెర్లైట్ పైప్ ను కనుగొన్నట్లు విలేకరుల సమావేశంలో తెలిపారు. కర్ణాటకలోని తుంకూర్ జిల్లాలో మాంగనీస్ పై జిఎస్ఐ దర్యాప్తు జరిపిందని, 3 మెట్రిక్ టన్నుల మాంగనీస్ ధాతువును కనుగొన్నట్లు తెలిపారు. అనంతపురం జిల్లాలో 390 చదరపు కిలోమీటర్ల విస్తీర్ణం గల ప్రా౦త౦ బంగారు ఖనిజాల అన్వేషణకు అణువుగా వున్నట్లు శ్రీ శ్రీధర్ తెలిపారు.
తెలంగాణ రాష్ట్ర౦లోని కరీంనగర్ జిల్లాలోని ఎర్రబలి, ఆర్నాకొండ, చండోలి, అ౦బరిపేట బ్లాక్స్, ఆదిలాబాద్ జిల్లాలోని రెబ్బనపల్లి, ఖమ్మం, వరంగల్ జిల్లాల్లోని గురిమల్ల, డబ్రిపేట్, అబ్బాపూర్, మల్లంపల్లి వరకు 89.22 మిలియన్ టన్నుల ఇనుప ఖనిజం వనరులు విస్తరించి ఉన్నట్లు ఆయన తెలిపారు..
విశాఖపట్నం, విజయవాడ, పుదుచ్చేరి, త్రిచూర్, కొచీ, ఎర్నాకులం, మంగళూరులో సీస్మిక్ విపత్తులకు స౦బధి౦చిన సూక్ష్మ అధ్యయనం జిఎస్ఐ ద్వారా నిర్వహిస్తున్నామని శ్రీ శ్రీధర్ తెలిపారు. ఈ పట్టణ సమైక్యతలలో విభిన్నమైన భూకంప ప్రదేశ ప్రతిస్పందన యొక్క మైక్రో మండలాలు వివరించబడ్డాయని ఆయన అన్నారు.
దేశంలో 4,20,000 చదరపు కిలోమీటర్ల మేర విస్తీర్ణం గల ప్రాంతంలో కొ౦డచరియలు విరిగి పడే ప్రమాద౦ ఉ౦దని, ఇ౦దులో 64751 చదరపు కిలోమీటర్ల భూభాగ౦ దక్షిణ భారతదేశ౦లో ఉ౦దన్నారు. . కర్ణాటకలోని ఉత్తర కన్నడ, దక్షిణ కన్నడ మరియు చిక్కమగళూరు జిల్లాల్లో ల్యాండ్స్లైడ్ ససెప్టబిలిటి మ్యాపింగ్ జరిగిందని, బిల్గేరి స్లైడ్, నేరియా లాండ్లైడ్, కడ్వాడ్ కొండచరియలు మరియు సాస్న్వాడ్ కొండచరియలు వివరాలపై వివరణాత్మక అధ్యయనం జరిగింది. తమిళనాడులోని తేనీ, కోయంబత్తూర్, నీలగిరి, దిండిగుల్, పాలఘాట్, త్రిచూర్, మధురై, తిరునల్వేలి, విరుదునగర్, కన్యాకుమారి జిల్లాల్లో ల్యాండ్స్లైడ్ ససెప్టబిలిటి మ్యాపింగ్ జరిగిందని ఆయన తెలిపారు.
ఖమ్మం జిల్లా బయ్యారంలో కనిపించే మాగ్నెటైట్ రకానికి చెందిన ఇనుప ఖనిజం ద్వారా ఉక్కు కర్మాగారం ప్రతిపాదించబడినదని ఒక ప్రశ్నకు సమాధానంగా శ్రీ శ్రీధర్ తెలిపారు. ఇటీవల గుర్తించని మూత్రపిండాల వ్యాధితో బాధపడుతున్నట్లు వార్తలు వచ్చిన నేపథ్య౦లో శ్రీకాకుళం జిల్లాలోని ఉద్దనం ప్రాంతంలో జిఎస్ఐ పరిశోధన నిర్వహించబోతుందని ఆయన అన్నారు.
ఆంధ్రప్రదేశ్, తెలంగాణ, కర్ణాటక, గోవా, తమిళనాడు, పుదుచ్చేరి , కేరళ రాష్ట్రాలలో జిఎస్ఎస్ యొక్క దక్షిణ ప్రాంతంలో జియో శాస్త్రీయ కార్యకలాపాలు పూర్తిగా విస్తరించాయని. ఆరు రాష్ట్రాల్లోని వ్యవస్థాగత భౌగోళిక పఠ౦లో జిఎస్ఐ కార్యకలాపాలు విస్తరి౦చాయని ఈ స౦దర్భ౦గా ఆయన తెలిపారు..
(Visitor Counter : 509